मायानगरी के अलावा उत्तराखंड में भी पिछले तीन दिनों से लगातार बारिश हो रही है। इससे प्रदेश के कई शहरों में जीवन अस्त व्यस्त हो गया है। मूसलाधार बारिश के चलते मसूरी शहर की अधिकांश सड़कें भी क्षतिग्रस्त हो गई हैं। मालरोड़ में कई जगह गड्ढे हो गए हैं, जिससे दुघर्टना होने की संभावना बनी हुई है। इसके अलावा क्यारकुली गांव में एक मकान के ऊपर सड़क की दीवार गिर गई। इससे घर पूरी तरह से क्षतिग्रस्त हो गया।